Merkezê Çapemenî û Îrtîbatî yê HPGyî da pêhesnayene ke 3 gerîlayî Zap de şehîd bîyî û nasnameyê înan eşkera kerdî.
Hîrayîya eşkerayîye de nê ameyî parekerdene:
''28ê Teşrîna peyêne de teyareyanê şerî yê artêşa tirkî Wareyê Pawitişî yê Medya ra Xakurkê de Qilê Şefîkî û qezaya Qilabanî ya Şirnexî de herêma Şehîd Kendalî bombardûman kerdî.
29ê Teşrîna peyêne de (ewro) teyareyanê şerî yê artêşa tirkî dormeyê Çemê Xakurkê bombardûman kerd. Bombardûman de vîndîbîyayeyê ma çîn ê.
27ê Teşrîna peyêne de teyareyanê şerî yê artêşa tirkî Wareyê Pawitişî yê Medya ra herêma Saca ya  Zapî bombardûman kerd. Netîceyê bombardûmanî de embazê ma yê bi nameyê Arîne, Avesta û Zîlane şehîd bîyî.
Nê embazê ma ke seba azadîya Rayber Apoyî û şarê ma tewrê mucadeleyê şorişî bîyî, safanê gerîlayî de tim fedakar, kedkar û wezîfeyî rê hadre bî. Hîrê heme hemrayê ma yê ke bi zanayîşê Îdeolojîya Azadîya Cinîyan têgêrayêne, ma do beyreqê înan biresnê serkewtiş. Ma na bingeyî de sere de merdimanê şehîdan heme şarê Kurdîstanî rê serweşîye wazenê.''
Gerîlayê ke şehîd bîyî nasnameyê înan wina yê:
Nameyê Qodî: Arîn Colemêrge
Name Peyname: Hulya Ozdemîre
Cayê Biyayîşî: Wan
Maye-Pî: Asya -  Dirbaz
Tarîx û Cayê Şehadetî: 27ê Teşrîna peyên a 2018î / Zap
Nameyê Qodî: Avesta Kahramane
Name Peyname: Elîfe Mele Nahsane
Cayê Biyayîşî: Efrîn
Maye-Pî: Latîfa - Nurî
Tarîx û Cayê Şehadetî: 27ê Teşrîna peyên a 2018î / Zap
Nameyê Qodî: Zîlan Devrane
Name Peyname: Nurşen Butuşaba
Cayê Biyayîşî: Amed
Maye-Pî: Nesîhate - Muharrem
Tarîx û Cayê Şehadetî: 27ê Teşrîna peyên a 2018î / Zap
